Հայաստան վերադառնալու ճանապարհին օդանավում հայաստանյան լրագրողների հետ զրույցում ՀՀ նախագահ Սերժ Սարգսյանն էլ նշել է, որ բանակցություններում հայկական կողմի նպատակն էր պարզել՝ մտե՞լ են, արդյոք, բանակցությունները փակուղի, և չկա՞ այլ ելք, քան պատերազմը։ Սարգսյանը նշել է, որ ինքը բավարարված է արդյունքներով, սակայն հավատ չունի Ադրբեջանի նախագահի այն հավաստիացումների հանդեպ, թե պատերազմով որևէ խնդիր լուծելու նպատակ չունի։ Հայկական կողմը, ըստ նախագահի, առաջարկել է հաջորդ բանակցություններն անցկացնել ԵԱՀԿ-ի կողմից հրադադարի պահպանման մոնիթորինգի մեխանիզմների ստեղծումից հետո։